projecte-aina/catalan_government_crawling huggingface dataset:
Qualificacions d'un àmbit: d'1 a 10 punts, sense decimals.
Qualificació final: mitjana aritmètica de les qualificacions mitjanes dels tres àmbits, amb un decimal.
En cas de convalidacions o exempcions, la nota es calcula fent la mitjana de les qualificacions de la resta d'àmbits o matèries.
Si l'aspirant està exempt de la matèria de llengua catalana, la qualificació es calcula fent la mitjana de les puntuacions de la resta de matèries.
Els aspirants que han aprovat un o dos àmbits mantenen, en convocatòries posteriors, les qualificacions obtingudes (no es poden tornar a avaluar àmbits ja superats).
La comissió avaluadora proposa l'expedició del títol de graduat/ada en educació secundària obligatòria de les persones que hagin superat els tres àmbits.
L'aspirant obté un certificat que inclou els àmbits superats i/o convalidats.
Excepcionalment, en cas que una persona inscrita tingui superats els tres àmbits de les proves lliures de graduat en educació secundària i hagi presentat la documentació justificativa corresponent durant els tres dies hàbils següents a la publicació de les llistes provisionals, la comissió avaluadora corresponent comprovarà la documentació presentada i farà constar les qualificacions que se'n derivin a les llistes definitives.
Així mateix, notificarà a la persona interessada que no li cal realitzar els exàmens i l'inclourà a l'acta i en la proposta d'expedició del títol de graduat/ada en educació secundària obligatòria.
Proves per obtenir els certificats dels nivells i els idiomes següents:
La inscripció dona dret a fer un únic examen que consta d'una prova escrita i una prova oral.
Termini d'inscripció: de l'1 de març (a partir de les 9 h) al 5 de març de 2021 (a les 23.59 h)
A persones que tenen com a mínim 15 anys (o els compleixen durant l'any de realització de la prova), que acrediten la superació del 2n curs d'ESO i que volen obtenir una acreditació del seu coneixement de determinat idioma sense ser alumnes oficials d'una EOI (aspirants de règim lliure).
No es pot tenir simultàniament la condició d'alumne/a oficial del curs 2019-2020 (en els ensenyaments presencials o a distància del primer semestre) i d'aspirant de règim lliure.
Un mateix aspirant no pot inscriure's a més d'una prova de certificació.
Proves per obtenir els certificats dels nivells intermedi B1, intermedi B2 i avançat C1 d'anglès.
La inscripció dona dret a fer un únic examen que consta d'una prova escrita i una prova oral.
Termini d'inscripció: del 16 de novembre (a partir de les 9 h) al 20 de novembre de 2020 (a les 23.59 h)
A persones que tenen com a mínim 15 anys (o els compleixen durant l'any de realització de la prova), que acrediten la superació del 2n curs d'ESO i que volen obtenir una acreditació del seu coneixement de la llengua anglesa sense ser alumnes oficials d'una EOI (aspirants de règim lliure).
No es pot tenir simultàniament la condició d'alumne/a oficial del curs 2019-2020 (en els ensenyaments presencials o a distància del primer semestre) i d'aspirant de règim lliure.
Un mateix aspirant no pot inscriure's a més d'una prova de certificació.
L'oferta de centres es pot reduir o ampliar en funció de la inscripció.
Les proves es fan a la Rambla de Santa Mònica, 10.
Les proves es fan al matí al carrer Onofre Arnau, 32 i a la tarda a la Plaça dels Bous, 5.
Les proves es fan al carrer Frederica Montseny, 1.
Les proves es fan al Complex Educatiu de Tarragona (antiga Universitat Laboral): autovia de Salou, s/n.
Els aspirants que acrediten altres ensenyaments poden sol·licitar la convalidació d'àmbits.
La sol·licitud s'ha de fer en el formulari d'inscripció; durant els tres dies hàbils següents a la publicació de la llista provisional d'admesos i exclosos cal presentar a la seu de les proves l'original i una còpia d'un dels documents següents:
Els aspirants que poden acreditar que fa menys d'un any que resideixen Catalunya i que amb anterioritat no han cursat la matèria de llengua catalana (o equivalent) poden sol·licitar l'exempció d'aquesta matèria.
Durant el termini d'inscripció a la prova, aquestes persones han de presentar al Departament d'Educació (Via Augusta 202-226, 08021, Barcelona) el formulari de sol·licitud acompanyat de la documentació següent:
Els aspirants amb necessitats específiques derivades de discapacitats físiques, psíquiques o sensorials o altres trastorns greus que tenen el reconeixement oficial de la situació de discapacitat, poden sol·licitar els recursos addicionals necessaris per desenvolupar la prova.
No més tard de 10 de febrer de 2020 (per a la primera convocatòria) o del 5 d'octubre de 2020 (per a la segona convocatòria) les persones interessades han de presentar al Departament d'Educació (Via Augusta, 202-226, 08021 Barcelona) la documentació següent:
El Departament d'Educació determina les mesures o recursos addicionals que escauen i ho notifica a la persona interessada.
Nova data de l'examen de l'àmbit de la comunicació (part de la prova que manca): 5 de juny de 2020.
Cada centre convocarà els seus aspirants, indicant hora i lloc de la prova així com d'altres instruccions per a la realització dels exàmens.
NOTA: Els aspirants inscrits al CFA Joan Carles I de Lleida realitzaran la prova al CFA Segrià, carrer Santa Cecília, 1, Lleida.
Les proves són de caràcter global, amb continguts de les diverses àrees del currículum del cicle de formació instrumental de la formació bàsica per a les persones adultes.
La durada màxima de la prova és de 2 hores i 30 minuts.
Durant la realització dels exercicis es permet l'ús de calculadora bàsica no programable i no implementada en aparells de comunicació o reproducció.
La qualificació de la prova es fa en els termes d'apte/a o no apte/a.
Els aspirants que superen la prova obtenen un certificat que ho acredita.
En totes les activitats relacionades amb la prova cal portar l'original del document identificador (DNI, NIE o passaport) amb què es va fer la sol·licitud d'inscripció perquè els membres de les comissions avaluadores puguin comprovar la identitat dels aspirants.
Vegeu el calendari complet de cada convocatòria al web del Departament d'Educació.
Les persones excloses a la llista provisional perquè no s'han validat algunes de les dades aportades han de presentar, si es tracta de dades personals, l'original i una fotocòpia del DNI, NIE o passaport.
Si és el cas, aquests documents s'han de presentar al centre examinador, en els terminis indicats, en mà o per correu certificat (fotocòpia compulsada).
Consulteu la documentació justificativa específica que han de presentar les persones que sol·liciten recursos addicionals per necessitats específiques.
Per poder-se inscriure a la prova cal tenir com a mínim 18 anys el dia de la prova.
Un cop feta la inscripció, cal conservar el resguard obtingut (també es rep per correu electrònic a l'adreça indicada en el formulari d'inscripció); en aquest resguard hi consta el número de sol·licitud, necessari per consultar els resultats de la inscripció i de les proves.
El resguard d'inscripció es rep per correu electrònic a l'adreça indicada en el moment de fer la inscripció.
També es pot obtenir i imprimir per Internet, des d'aquesta mateixa pàgina; per fer-ho cal saber el número de la sol·licitud i el número del document identificador indicat a la inscripció.
Qualificacions provisionals: a partir del 10 de juny de 2020
Període per presentar reclamacions mitjançant un correu electrònic adreçat a la bústia corporativa del centre: de l'11 al 15 de juny de 2020
Qualificacions definitives: a partir del 17 de juny de de 2020
El Departament d'Educació impulsa "Al teu costat en la tria educativa", un projecte d'informació i orientació acadèmica virtual que vol ajudar l'alumnat i les seves famílies en la tria dels ensenyaments postobligatoris i de l'itinerari educatiu.
Els i les alumnes, sobretot en els canvis d'etapa educativa, necessiten d'acompanyament per triar entre les diferents opcions formatives; els cal la informació i orientació que obtenen de l'assessorament del professorat i dels orientadors dels centres i d'esdeveniments com el Saló de l'Ensenyament, suspès a causa de la covid-19.
És també amb l'objectiu de buscar noves formes de comunicació que el Departament d'Educació posa en funcionament aquest servei d'informació virtual, complementari de la tasca que ja es fa des dels centres educatius.
El nou canal ofereix un servei d'orientació acadèmica personalitzada a través d'un llenguatge i formats virtuals pensats per a alumnes a partir de 16 anys.
Trobareu vídeos animats dels possibles itineraris formatius, presentacions dels ensenyaments fetes per especialistes de cada matèria i la possibilitat de fer-los consultes en línia, vídeos explicatius sobre les diferents disciplines i tota la informació del web Estudiar a Catalunya, preguntes freqüents que sorgeixen a l'hora de triar els estudis futurs i novetats per al curs 2020-2021 i les dates d'interès.
El Departament d'Educació fomenta la transparència i govern obert i promou la difusió d'informació i dades públiques d'interès per a la ciutadania.
Amb motiu de la celebració de la Setmana del Govern Obert es detallen les últimes accions que el Departament ha publicat en aquest sentit.
Recentment el Departament ha aprovat la política de transparència del Departament i la Instrucció 2/2019, de 25 de febrer, per a la tramitació de les sol·licituds de dret d'accés a la informació pública i al compliment de les obligacions de publicitat activa, obertura de dades públiques, bon govern i participació ciutadana, amb l'objectiu d'impulsar l'obertura d'informació pública.
Alumnes matriculats, grups i unitats, centres, personal docent i resultats acadèmics
Presentació dinàmica i interactiva de les dades més rellevants de l'Estadística de l'ensenyament
Codi que fa servir el Departament per assignar de forma aleatòria el número de desempat de cada sol·licitud
Aquest Codi obliga a la publicitat activa d'aspectes com l'agenda pública, els obsequis i les invitacions a viatges
Política de transparència del Departament i Instrucció 2/2019, de 25 de febrer
Consulta del nombre de sol·licituds i les assignacions de la preinscripció
Unitats que ha concertat el Departament amb els centres privats que presten el Servei d'Educació de Catalunya
Visualització dels indicadors europeus en matèria educativa en format gràfic
Accés a la documentació i l'estat en què es troben els diferents decrets i ordres en matèria de legislació educativa
Fitxers en format obert al portal de Dades obertes: directori de centres educatius, estadístiques educatives, i alumnes matriculats i unitats dels centres
Fotografies del conseller, els secretaris i els directors generals
Visualització de les dades dels pressupostos inicial i liquidat del Departament d'Educació, per capítol de despesa i per activitat educativa i capítol de despesa, respectivament
Es presenta per primer cop l'Estadística d'itineraris educatius a partir del seguiment de 354.001 alumnes al llarg de dos cursos a través del Registre d'alumnes de Catalunya (RALC).
La matrícula dels alumnes admesos es formalitza en les dates que estableix el calendari corresponent.
Per formalitzar-la cal presentar la documentació que acredita el compliment dels requisits acadèmics o altres que siguin exigibles, si no s'han presentat amb anterioritat.
Si el centre no ha pogut atendre totes les sol·licituds, també publica la llista d'espera, formada a partir de les sol·licituds que han demanat el centre en primera opció o posteriors (sempre que no tinguin assignada una petició d'ordre anterior i, per tant, prioritzada pel sol·licitant).
Les llistes s'ordenen per ordre de petició, puntuació definitiva i número de desempat.
Els centres publiquen al tauler d'anuncis aquestes llistes; les oficines municipals d'escolarització també les publiquen, sempre que corresponguin als seus municipis.
El formulari de sol·licitud es trobarà disponible:
La sol·licitud s'ha de formalitzar en el termini establert signant-la i presentant-la, amb la documentació adjunta que correspongui, en el centre triat com a primera opció.
És molt important indicar-hi el màxim de centres (fins a 10) i marcar si es vol una plaça d'ofici en cas que no s'assigni cap dels centres demanats.
En les dates indicades al calendari es poden consultar les publicacions de resultats de la preinscripció per conèixer l'estat de les sol·licituds.
Els centres publiquen al tauler d'anuncis les diverses llistes de resultats; les oficines municipals d'escolarització també les publiquen, sempre que corresponguin al seu municipi.
D'altra banda, també es podrà consultar telemàticament els resultats individuals al web Estudiar a Catalunya.
En les llistes que es publiquen als taulers d'anuncis dels centres es troben les sol·licituds de preinscripció ordenades alfabèticament amb la informació sobre la puntuació que ha rebut cada sol·licitud una vegada aplicats els criteris de prioritat al·legats.
Si es considera que la sol·licitud no s'ha puntuat correctament o hi ha alguna errada en les dades, es pot presentar una
reclamació al mateix centre, dins el termini establert al calendari.
Un cop resoltes les reclamacions, es publiquen les llistes amb les puntuacions definitives obtingudes i, a més, el número aleatori assignat a cada sol·licitud que serveix per a l'ordenació en cas d'empat.
Les sol·licituds s'ordenen a partir dels criteris de prioritat, de la seva puntuació definitiva i, si encara persisteix l'empat, amb el número de desempat.
S'obtenen així les llistes definitives de les sol·licituds presentades, que ja no es classifiquen alfabèticament, sinó en funció de l'ordre en què s'assignen les places.
Les famílies amb alumnes sense escolaritzar i que hagin indicat que volen assignació d'ofici reben un correu electrònic indicant que no es pot atendre cap de les peticions formulades.
Aquestes famílies poden fer, dins el termini establert en el calendari, una ampliació de peticions de la sol·licitud de preinscripció d'entre les places vacants que hagin quedat.
Si no fan aquesta ampliació o no se'ls pot assignar tampoc cap de les places, finalment se'ls assigna una d'ofici.
Cada centre publica la llista d'alumnes admesos, la llista dels que s'hi han preinscrit i la llista d'espera.
També es podrà consultar el resultat de foma individual per via telemàtica, accedint al web Estudiar a Catalunya.
L'elecció d'un centre educatiu es pot fer tenint en compte criteris diversos, com poden ser la seva situació geogràfica, el seu projecte educatiu o els serveis complementaris que ofereix.
Amb el mapa escolar de Catalunya es pot localitzar qualsevol centre del territori i comprovar-ne la proximitat a altres punts importants per a la persona que fa la cerca (domicili habitual, feina, altres centres...).
En general, les oficines municipals d'escolarització o els ajuntaments ofereixenen informació sobre els centres.
En el cas de la ciutat de Barcelona, també és possible utilitzar el cercador del Consorci d'Educació de Barcelona.
D'altra banda, es poden consultar els webs dels centres per conèixer-ne característiques particulars i dates importants dels seus calendaris, com les de les jornades de portes obertes, en què informen sobre:
En cas que es busquin centres integrats que imparteixin educació primària o educació secundària obligatòria (ESO) i ensenyaments de música o de dansa, les opcions disponible són les següents:
Quan el nombre de preinscripcions és superior al de places ofertes s'apliquen criteris de prioritat.
L'objectiu és poder ordenar les sol·licituds atorgant una puntuació en relació amb el centre demanat en primer lloc.
Els punts es mantenen per a la resta de peticions.
En el cas de la preinscripció a segon cicle d'educació infantil, s'apliquen els següents criteris:
En cas d'empat es té en compte si la família és nombrosa o monoparental, i si aquest criteri no és suficient, les sol·licituds s'ordenen a partir d'un número obtingut per sorteig tenint en compte el número que prèviament ha estat atorgat a la sol·licitud de manera aleatòria.
Pel que fa a la preinscripció a educació primària o secundària obligatòria, s'aplica en primer lloc el criteri d'adscripció, que dona prioritat als alumnes procedents d'escoles adscrites.
A partir d'aquí, les sol·licituds s'ordenen seguint els mateixos criteris que la preinscripció a segon cicle d'educació infantil.
Pel que fa als centres que disposen d'horaris adaptats, tenen prioritat els alumnes d'ESO que cursen simultàniament ensenyaments professionals de música o dansa o participen en programes esportius d'alt rendiment o són esportistes d'alt nivell.
Documentació identificativa que cal presentar en tots els casos:
De forma extraordinària, les dades d'identificació o de filiació dels alumnes estrangers també es poden acreditar amb el document d'identitat o el llibre de família del país d'origen, o documentació alternativa que s'aporti.
Documentació per acreditar els criteris de prioritat:
La simultaneïtat amb ensenyaments professionals de música o de dansa s'acredita amb una declaració feta a la sol·licitud de preinscripció, i per als programes esportius d'alt rendiment cal presentar la documentació acreditativa.
En cas de trasllat de la unitat familiar per mobilitat forçosa dels pares o tutors legals, o de canvi de residència derivat d'actes de violència de gènere, cal presentar la documentació acreditativa de la circumstància al·legada.
La preinscripció escolar és el procediment en què s'assigna una plaça a cadascun dels alumnes que s'escolaritzen per primera vegada en un centre educatiu o que volen canviar de centre.
Les famílies han de triar el centre, preparar la documentació i tenir en compte el calendari de la preinscripció; després han de presentar la sol·licitud, indicant les seves circumstàncies específiques; i, per últim formalitzar la matrícula.
El document Principals resultats és un fitxer de síntesi que té per objectiu oferir una visió global i resumida del sistema educatiu a partir de l' Estadística de l'ensenyament de cada curs.
Inclou informació agregada d'alumnes, grups/unitats, centres, professors i resultats acadèmics en els nivells educatius no universitaris del curs.
El visualitzador de dades permet analitzar, d'una forma dinàmica i interactiva les dades més rellevants dels "Principals resultats" des del curs 2015-2016.
En aquesta pàgina hi trobareu en format.XLSX algunes de les dades que es mostren a continuació.
La visualització permet analitzar de forma dinàmica i interactiva les dades més rellevants des del curs 2015-2016
En aquest apartat podeu consultar les dades de l' Estadística de l'ensenyament.
Aquesta operació estadística està prevista en el Pla estadístic de Catalunya.
Les dades s'obtenen a partir dels sistemes d'informació del Departament d'Educació, tal i com consta en l'apartat "Metodologia".
L'objectiu de l'actuació estadística és recollir informació quantitativa i qualitativa d'alumnes, grups/unitats, centres, professors i resultats acadèmics en els nivells educatius no universitaris.
Al Portal de Dades Obertes podreu trobar informació relativa del nombre de matrícules per sexe i nombre d'unitats a nivell de centre docent des del curs 2015-2016.
En aquest espai les famílies hi trobareu tota la informació sobre les actuacions que es portin a terme en l'àmbit educatiu i la situació de la comunitat en el context actual de pandèmia, així com les mesures i decisions que es prenguin i afectin el desenvolupament de les activitats escolars.
El Departament d'Educació, el Departament de Salut, els ajuntaments i els equips de coordinació territorial treballen conjuntament en la detecció precoç de casos de covid-19 i sospitosos, i en la gestió posterior, en favor de l'activitat escolar presencial, per garantir el dret a l'educació i a la socialització de l'alumnat.
L'educació presencial equitativa i no segregadora és un dret fonamental dels nostres infants i joves i treballem per garantir-lo en un entorn social i comunitari amb la màxima seguretat i qualitat.
Per tot això, s'han establert procediments per crear entorns segurs i preservar al màxim l'assoliment dels objectius educatius dels centres.
Cada dia el teu centre ens facilita la informació actualitzada perquè puguis consultar-la.
Consulta els informes diaris que el Departament obté de la Traçacovid, amb el detall dels centres educatius de Catalunya amb grups afectats.
Així, qualsevol persona o organització pot reutilitzar-les.
Aquest exercici de transparència permet elaborar nous productes i serveis que aporten valor, innovació i coneixement.
Aquest curs té unes característiques extraordinàries a causa de la pandèmia per la covid-19.
És per això que el col·lectiu educatiu i el sanitari vetllem per mantenir les nostres escoles obertes i segures.
Famílies i alumnes cal que tingueu en compte que heu de complir una sèrie de requisits abans d'anar a escola.
El Departament d'Educació i el de Salut han establert un protocol d'actuació per gestionar els possibles casos de covid-19 a l'aula.
Ens estem formant perquè entre tot el personal educatiu garantim el dret a l'educació en unes escoles obertes i segures
Famílies i comunitat educativa farem que la transformació digital sigui una realitat
Trobaràs en un sol lloc tots els materials que t'interessen per aconseguir que les escoles estiguin obertes i siguin segures
Consulta les preguntes que ens heu fet sobre la tornada a l'escola
Fem xarxa amb Salut perquè la informació que necessites sigui clara i actualitzada
Tota la informació de Salut amb els procediments i la situació de la comunitat escolar, en el marc de la pandèmia.
Últimes dades de la covid-19, amb gràfiques dinàmiques, mapes dels casos per municipis...
Per tal de fer el seguiment de la covid-19 als centres educatius de Catalunya els departaments de Salut i Educació han engegat el pro jecte Escoles sentinella.
Les escoles sentinella són 50 centres repartits arreu del territori català per poder estudiar l'evolució de la pandèmia, a partir de diversos indicadors i assegurar unes escoles segures.
Hi col·labor en amb els hospitals Hospital Vall d'Hebron i Hospital Sant Joan de Déu i l' ISGlobal.
La selecció de les 50 escoles e s fa segons "criteris epidemiològic s, territorials i estructurals" per poder tenir un foto de les escoles catalanes on més hi ha afectat la covid-19.
I és un complement als 500.000 cribatges programats als centres educatius.
Del 14 al 21 de setembre les persones interessades poden modificar en línia les dades que consten a la borsa
Informació per a les famílies sobre les actuacions i situació dels centres en el marc de pandèmia
Informació per al curs 2020-2021
Llistes provsionals d'admesos i exclosos
Butlletí adreçat als equips directius, als docents i al personal d'administració i serveis
El 99,1% de centres de Catalunya tenen la totalitat dels seus grups en funcionament.
A data d'avui, hi ha 66 grups confinats en 50 centres educatius dels diferents territoris a causa del coronavirus.
Hi ha dues escoles que no havien començat el curs per casos de Covid-19 entre el professorat i que avui han iniciat la seva activitat lectiva: l'Escola Juncadella de Sant Vicenç dels Horts, i l'Escola Ridolaina de Montellà i Martinet (Cerdanya).
D'altra banda, es manté confinada la llar d'infants Petit Montessori (antiga llar d'infants Tintín) i s'afegeix l'Escola bressol municipal de Gràcia, totes dues de Barcelona.
Els centres amb grups confinats es diferencien per aquesta tipologia:
El detall dels centres amb grups confinats es pot consultar en el document adjunt a la nota de premsa.